Tim Howard

Timothy Matthew Howard (født 6. mars 1979 i North Brunswick i New Jersey) er en amerikansk fotballeder og tidligere fotballspiller som er sportsdirektør for Memphis 901 FC.

 Karriere 
Tim er sønn av en afro-amerikansk far og en ungarsk mor som emigrerte til USA etter revolusjonen i 1956. Han vokste opp i fattige kår i New Jersey.

Howard startet sin profesjonelle karriere umiddelbart etter high school, da han spilte for North Jersey Imperials i United Soccer Leagues. Han ble kjøpt av Major League Soccer i 1998 og ble overført til MetroStars, der han spilte til 2003. Tim var først reservekeeper bak Tony Meola og senere Mike Ammann, men ble førstevalg som keeper da sistnevnte ble solgt før 2001-sesongen. Selv om han ofte spilte bak et horribelt Metro-forsvar, viste Howard utrolige ferdigheter. Tim ble kåret til årets keeper i MLS i 2001 og var med på årets lag i MLS i 2001 og 2002.

Tim Howard signerte for Manchester United i 2003, midt i MLS-sesongen. Han erstattet den franske landslagskeeperen Fabien Barthez som klubbens førstekeeper. Han startet veldig bra i Manchester United med å redde den avgjørende straffen i FA Community Shield mot Arsenal FC. Men senere i sesongen mistet Howard formen. Det hele startet med tabben som gav et mål til F.C. Porto, et mål som sendte United ut av Mesterligaen.  Etter en hvileperiode fikk Howard tilbake keeperplassen til fordel for Roy Carroll foran FA Cup-finalen i 2004. Howard fikk dermed også, som første amerikaner, vinnermedalje i turneringen. Howard ble også tatt ut på årets lag, kåret av PFA, i sin første sesong i Manchester United. Han var eneste United-spiller på laget. I hans andre sesong i Manchester United delte han keeperplassen med Carroll, etter at flere store feil begått av begge spillerne gjorde det umulig for Sir Alex Ferguson å velge mellom de to.

Mot slutten av sesongen signerte Howard en ny kontrakt som varer til 2009. Sommeren 2005 slapp Manchester United begge hans konkurrenter til keeperplassen, Ricardo og Carroll, på fri transfer. Men de kjøpte også den rutinerte nederlandske keeperen Edwin van der Sar like etterpå. En skuffet Howard sa etterpå i et intervju at han ikke ville ha signert den nye kontrakten hvis han hadde visst at van der Sar var på vei til United (van der Sar har erstattet Howard som førstevalg til keeperplassen).

I mai 2006 ble Manchester United og Everton FC enige om en avtale som gjør at Howard spiller 06/07-sesongen på lån i Merseyside-klubben. Avtalen ble gjort permanent fra sesongslutt den 14. februar 2007, da Howard signerte en femårskontrakt med Everton.Manchester United: Howard melder overgang til Everton (engelsk) 

I løpet av 2011/12-sesongen, Howard scoret sitt første mål i karrieren da Everton tapte 1-2 mot Bolton Wanderers FC.

 Landslagskarriere 
Howard startet for det amerikanske landslaget i FIFA World Youth Championship i Nigeria som ble avholdt i 1999 og var reserve for Brad Friedel i Sommer-OL 2000. 10. mars 2002 fikk han sin første A-landslagskamp, mot . Han har fått begrenset med spilletid så langt på landslaget fordi to langt mer rutinerte verdensklassekeepere, Brad Friedel og Kasey Keller, har stått foran ham i køen. Men Friedel la opp som landslagsspiller i februar 2005 og Keller er nesten et tiår eldre enn Howard, noe som gjør at Howard trolig blir landslagets fremtidige førstekeeper. 2. mai 2006 ble Howard, som en av tre keepere, tatt ut til den amerikanske troppen som deltok i Fotball-VM 2006 i Tyskland.

 Humanitært 
Howard har Tourettes syndrom og ble kåret til årets humanitære i MLS i 2001 for hans arbeid med barn som har Tourettes.

 Karriere som spiller (alle turneringer) 
Per 20. mars 2020
Klubb KamperMålPeriode North Jersey Imperials601997 MetroStars9301998-2003 Manchester United7702003-2007 Everton2702006-2007 (lån) Everton38712007-2016 Colorado Rapids10302016-2019 Memphis 901 FC102020-

 Referanser 

 Eksterne lenker 





Kategori:Fotballspillere fra USA
Kategori:Deltakere for USA under Sommer-OL 2000
Kategori:Fotballspillere under Sommer-OL 2000
Kategori:Spillere i Fotball-VM 2006
Kategori:Spillere i Fotball-VM 2010
Kategori:Spillere i Fotball-VM 2014
Kategori:Spillere i FIFA Confederations Cup 2003
Kategori:Spillere i FIFA Confederations Cup 2009
Kategori:Fotballspillere for North Jersey Imperials
Kategori:Fotballspillere for MetroStars
Kategori:Fotballspillere for Manchester United FC
Kategori:Fotballspillere for Everton FC
Kategori:Fotballspillere for Colorado Rapids
Kategori:Fotballspillere for Memphis 901 FC
Kategori:Fotballkeepere som har scoret
Kategori:Personer fra Middlesex County i New Jersey
Kategori:Målvakter i fotball